b'\n_START_ARTICLE_\nUurnakentt\xc3\xa4kulttuuri\n_START_PARAGRAPH_\nUurnakentt\xc3\xa4kulttuuri (uurnakent\xc3\xa4t) oli my\xc3\xb6h\xc3\xa4ispronssikautinen kulttuuri Keski-Euroopassa noin 1300\xe2\x80\x93750 eaa. Uurnakentt\xc3\xa4kulttuuria luonnehtivat paaluvarustuksilla ymp\xc3\xa4r\xc3\xb6idyt linnoitukset m\xc3\xa4ill\xc3\xa4, saarilla, niemiss\xc3\xa4 ja jokien varsilla. T\xc3\xa4m\xc3\xa4 indoeurooppalainen kulttuuri on liitetty kelttil\xc3\xa4isen kulttuurin syntyyn ja my\xc3\xb6s illyrialaisiin.\n_START_SECTION_\nUurnakent\xc3\xa4t\n_START_PARAGRAPH_\nUurnakentti\xc3\xa4 tehnyt indoeurooppalainen kulttuuri oli tumuluskulttuurin seuraaja, ja sit\xc3\xa4 seurasi Hallstattin kulttuuri. Uurnakentt\xc3\xa4kulttuuri sai alkunsa It\xc3\xa4-Unkarin, Pohjois-Serbian ja L\xc3\xa4nsi-Romanian alavilta mailta Unkarin altaasta._NEWLINE_Se levisi It\xc3\xa4-Unkarin seuduilta laajalle, muun muassa suureen osaa Saksaa, Italiaa ja Ranskaa. Kulttuuri levisi Britteinsaarillekin joskus 1200-1000 eaa. Ensimm\xc3\xa4iset hautaukset uurnakenttiin ilmestyiv\xc3\xa4t 1350 eaa._NEWLINE_Uurnakentt\xc3\xa4kulttuuri hautasi vainajat tuhkana saviruukkuihin. Uurnakentt\xc3\xa4kulttuuri kehittyi edelt\xc3\xa4j\xc3\xa4st\xc3\xa4\xc3\xa4n tumuluskulttuurista niin ett\xc3\xa4 v\xc3\xa4hitellen kumpuhaudat j\xc3\xa4iv\xc3\xa4t pois k\xc3\xa4yt\xc3\xb6ss\xc3\xa4 ja polttohautaus uurniin yleistyi. Pitk\xc3\xa4\xc3\xa4n molempia hautatyyppej\xc3\xa4 oli rinnan. Uusi hautaustapa kertoo uudenlaisesta uskonnosta. Uurnakenttien aikana esikelttil\xc3\xa4isen kulttuurin sotilaallistuminen ja p\xc3\xa4\xc3\xa4llik\xc3\xb6iden mahdin kasvu jatkuivat. Uurnakenttiin liittyi my\xc3\xb6h\xc3\xa4ispronssikautisten mahtavien p\xc3\xa4\xc3\xa4llik\xc3\xb6iden v\xc3\xa4lisi\xc3\xa4 sotia. Uurnakentti\xc3\xa4 luoneet indoeurooppalaiset heimot rakensivat taitavasti linnoituksia m\xc3\xa4kien p\xc3\xa4\xc3\xa4lle, ja suuria halleja kokoontumispaikoiksi. Kulttuuri tuotti korkealaatuista taidetta, joka mainitaan esimerkkin\xc3\xa4 varhasikelttil\xc3\xa4isest\xc3\xa4 taiteesta. Uurnakentti\xc3\xa4 luoneet ihmiset eiv\xc3\xa4t osanneet k\xc3\xa4sitell\xc3\xa4 rautaa, ja siksi heit\xc3\xa4 ei pidet\xc3\xa4 varsinaisina kelttein\xc3\xa4._NEWLINE_Suurin osa uurnakentist\xc3\xa4 syntyi pronssikauden lopulla, vain Ala-Reinin uurnakent\xc3\xa4t jatkoivat rautakaudelle asti. Uurnakentt\xc3\xa4kulttuurin katoaminen liittyi rautakauden mukanaan tuomiin mullistuksiin, joihin mit\xc3\xa4 luultavimmin liittyi kansainvaelluksia Keski-Euroopassa. Uurnalehtokulttuuri h\xc3\xa4vitti valtaamiltaan alueilta aiemmat hautaustavat miltei t\xc3\xa4ysin. Uurnakenttien alkuvaiheessa oli merikansojen kansainvaelluksia, jotka suuntautuivat etel\xc3\xa4\xc3\xa4n. Linnoitetut m\xc3\xa4et yleistyiv\xc3\xa4t uurnakentt\xc3\xa4kaudella. Uurnakentt\xc3\xa4kulttuurin etel\xc3\xa4puolella Kreikassa ja Anatoliassa mykenel\xc3\xa4inen kulttuuri ja heettil\xc3\xa4isten valtakunta romahtivat, ja Egypti oli v\xc3\xa4h\xc3\xa4ll\xc3\xa4 tuhoutua merikansojen maitse ja meritse tapahtuneisiin hy\xc3\xb6kk\xc3\xa4yksiin. Egyptil\xc3\xa4iset l\xc3\xa4hteet kertovat pitkist\xc3\xa4, vaaleahiuksista sotureista. Suurin osa linnoituksista hyl\xc3\xa4ttiin pronssikauden lopulla.\n_START_SECTION_\nUurnakentt\xc3\xa4kulttuurin alue ja aikalaiset\n_START_PARAGRAPH_\nUurnakentt\xc3\xa4kulttuuri oli Saksassa, Sveitsiss\xc3\xa4 ja Kaakkois-Ranskassa. Sen ydinalue oli 1300-luvulla eaa. L\xc3\xa4nsi-Romaniassa, It\xc3\xa4-Unkarissa ja Vijvodinassa eli karpaattien mutkan l\xc3\xa4nsipuolisessa altaassa Balatonj\xc3\xa4rvest\xc3\xa4 it\xc3\xa4\xc3\xa4n. Tonava kulki varhaisen uurnakentt\xc3\xa4alueen l\xc3\xa4pi. 900-luvulle ment\xc3\xa4ss\xc3\xa4 uurnakenttien alue oli laajentunut koko Ranskaan, Balgiaan, Etel\xc3\xa4-Hollantiin, Keski- ja Etel\xc3\xa4-Saksaan, Keski- ja Etel\xc3\xa4-Puolaan, Romanian Karpaateille, Sveitsiin, It\xc3\xa4valtaan, T\xc5\xa1ekkiin, Slovakiaan, Sloveniaan, l\xc3\xa4hes koko Kroatiaan ja Bosniaan. Etel\xc3\xa4ss\xc3\xa4 uurnekentti\xc3\xa4 tehtiin 900-luvulla eaa. koko Italiassa ja laajalla alueella Luoteis-Espanjassa._NEWLINE_Italiassa ja Dalmatiassa oli samaan aikaan kilpaileva Terrameren kulttuuri. Unkarissa ja Pohjois-Serbiassa Tonavan kulttuuri, T\xc5\xa1ekiss\xc3\xa4 Knovitzin kulttuuri, ja Puolassa Lausitzin kulttuuri. Pohjoismaissa oli oma pronssikautinen kulttuurinsa. Noin 200 eaa., jolloin rautaa k\xc3\xa4ytt\xc3\xa4v\xc3\xa4t kelttil\xc3\xa4iset p\xc3\xa4\xc3\xa4llikk\xc3\xb6kunnat levitt\xc3\xa4ytyiv\xc3\xa4t Keski-Euroopassa, uurnakentti\xc3\xa4 tehtiin viel\xc3\xa4 Irlannissa, Skotlannissa, Bretagnen niemimaalla, Espanjan ja Portugalin l\xc3\xa4nsirannikolla ja Ranskan ja Italian rajaseuduilla olevalla Alppien etel\xc3\xa4puolisella V\xc3\xa4limeren rannikkokaistaleella.'